Polisievrou voor kinders tuis doodgeskiet | Maroela Media
Polisievrou voor kinders tuis doodgeskiet
Sers. Yvvone Moyana (Foto: Verskaf)
'n Polisiebeampte van Tzaneen in Limpopo het Saterdag sy vrou, ook 'n polisiebeampte, ten aanskoue van hul drie kinders doodgeskiet voor hy die vuurwapen op homself gerig het.
Brig. Motlafela Mojapelo, woordvoerder van die polisie, sê in 'n verklaring sers. Yvvone Moyana (43) was ten tyde van die voorval 'n kommunikasiebeampte by die Tzaneen-polisie. Haar man (44) was 'n adjudantoffisier verbonde aan die provinsiale misdaadintelligensie-eenheid in Limpopo.
Die polisie het nie die man se identiteit bekend gemaak nie.
Volgens Mojapelo het die man sy vrou omstreeks 11:00 by die egpaar se huis in die dorp doodgeskiet waarna hy homself om die lewe gebring het.
Die egpaar se drie kinders is kort ná die voorval vir traumabehandeling geneem, sê Mojapelo.
Genl.maj. Maggie Mathebula, bevelvoerder van die polisie se Tzaneen-groepering, het die misdaadtoneel besoek waarna sy haar hartseer uitgespreek het.
Lt.genl. Nneke Ledwaba, provinsiale polisiekommissaris, het die voorval veroordeel. "Die SAPD het interne ondersteuningstrukture wat hulp verleen aan lede wat moontlik huishoudelike probleme het en hulle word versoek om daarvan gebruik te maak," sê Ledwaba.
Die motief vir die moord op Moyana is nog nie bekend nie. Die polisie ondersoek 'n saak van moord.
2 Gautengse polisiebeamptes doodgeskiet
Foto's: Vierde tornado in KZN gewaar
Drie kinders is wees oor 'n man uiterste, ongetemde selfsug met permanente letsels vir die pad vorentoe in die lewe. Sterkte en liefde, mag God julle dra.
Maar blankes word om versuim om vuurwapens lisensie te hernieu ontwapen. Kom kom kom ou Diep in die hoed wie moet eintlik ontwapen word?
Die mense wat by die polisie werk se vuurwapens moet ingehandig word na elke skof ,meer as 60% volgens hulle minister is nie bevoeg om n wapen te hanteer nou wat nog as hulle van diens af is,vat die versoeking weg en beheer die tyd wat hulle n vuurwapen moet hê.
Hoekom is sy wapen nie ingedien na sy skof? Duidelik Geen dissiplene…. seker iewers n derde party betrokke?
Maljan jy ken die wapen wet, kan nie help as jy nie jou lisensies betyds hernu het nie. Nou huil jy daaroor, Ek hoop jy kry n tweede kaans maar n boete van so R400 per lisensie behoort toekomstige samewerking te virseker